Document ID: 31994D0077

Padomes Lēmums
(1994. gada 7. februāris),
kas groza Padomes Lēmumu 90/424/EEK par izdevumiem veterinārajā jomā
(94/77/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 26. jūnija Lēmumu 90/424/EEK par izdevumiem veterinārajā jomā [1], kurā jaunākie grozījumi izdarīti ar Lēmumu 93/439/EEK [2], jo īpaši tā 24. panta 1. punktu,
tā kā Lēmuma 90/424/EEK 24. pantā ir paredzēta iespēja pieņemt Kopienas finansiālu pasākumu tā pielikumā uzskaitīto slimību izskaušanai un apsekošanai;
tā kā Francijas aizjūras departamentos ir sastopama riketsioze, babezioze un anaplazmoze, ko izplata slimību pārnēsātāji kukaiņi;
tā kā īpašais veselības stāvoklis Francijas aizjūras departamentos pamato minēto slimību pievienošanu Lēmuma 90/424/EEK pielikumā;
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Lēmuma 90/424/EEK pielikumā esošajai slimību saraksta 1. grupai pievieno šādus ievilkumus:
"- riketsioze, ko Francijas aizjūras departamentos izplata slimību pārnēsātāji kukaiņi,
- babezioze, ko Francijas aizjūras departamentos izplata slimību pārnēsātāji kukaiņi,
- anaplazmoze, ko Francijas aizjūras departamentos izplata slimību pārnēsātāji kukaiņi."
2. pants
Šis lēmums ir adresēts dalībvalstīm.
Briselē, 1994. gada 7. februārī

Labels: 20
15
6